|  |  |
| --- | --- |
| OUS_logo_midlertidig | **Avtale om utvidet bruk av overtid/ utvidet samlet arbeidstid** |
|  | Original sendes Sakarkivet og lagres i personalmappen.  |
|  |  |
| **TILLITSVALGT** |  | **ARBEIDSSTED** |
| Navn: |  |  | Avdeling: |  |
| Organisasjon: |  |  | Seksjon: |  |
| Gjelder yrkes-/ stillingsgruppe  | (sykepleiere, hjelpepleiere osv.) |  | Signert av: |  |
| Ved seksjon/enhet:  |  |  | Stilling: |  |
| Gjelder for (turnus-) perioden: fra : til:  |   |  | Tlf.: |  |
| Dato drøftet: |  |  |  |  |

Det inngås med dette avtale med ovennevnte fagforening, som binder arbeidstakere som tilhører den yrkesgruppe fagforeningen representerer, og den enkelte arbeidstaker i tillegg har sagt seg villig til det, å påta seg overtidsarbeid i henhold til arbeidsmiljøloven (aml.) § 10-6 femte og niende ledd:

(Kryss av for hvilke alternativer avtalen skal omfatte).

Inntil 16 timer per 24 timer (døgn). \*Samlet arbeidstid inkludert overtid.

Inntil 20 timer overtid i løpet av en uke (7 dager), men ikke utover 50 timer i løpet av 4 sammenhengende uker.

Inntil 300 timer overtid i løpet av 1 år (52 uker) (vurderes når ansatte nærmer seg 200 t).

Redusert daglig arbeidsfri til minst 8 timer sammenhengende fri mellom to hovedarbeidsperioder.

**\*** Man kan ikke planlegge med overtid som en fast ordning i turnus.

**Villighetserklæring**

Det forutsettes at det i tillegg foreligger en villighetserklæring fra den enkelte arbeidstaker.

Kopi av villighetserklæringen med informasjon om arbeidsmiljølovens overtidsbestemmelser skal være overlevert til den ansatte. Tillitsvalgte skal kunne få oversikt over sine medlemmer som har signert villighetserklæring.

\*\*\*

**Prosess**

Det er enighet mellom partene at overtidsarbeid skal innskrenkes mest mulig, jf. overenskomst A1 og A2.

Arbeid utover avtalt arbeidstid må ikke gjennomføres uten at det foreligger et **særlig og tidsavgrenset behov.**

Arbeidsgiver skal, dersom det er mulig, drøfte nødvendigheten for bruk av overtid og utvidet arbeidstid per døgn med tillitsvalgte. (forut for vakten)

**Leders ansvar**

Leder har ansvar for den ansattes samlede arbeidstid og sørge for at arbeidstidsbestemmelsene i aml. ikke blir overtrådt, verken ved leders planlegging eller ved godkjenning av arbeidstakernes egne bytter av vakt. Hjemmel for straffansvar er aml. § 19-1.

**Registrering av arbeidstiden**

Det skal foreligge en oversikt over hvor mye den enkelte arbeidstaker har arbeidet. Denne oversikten skal være tilgjengelig for tillitsvalgte og Arbeidstilsynet, jf. aml. § 10-7.

**Informasjon om regelverket**

**Samlet arbeidstid, jf. aml. § 10-6 niende ledd (totalt antall arbeidstimer)**

**Definisjon:** Samlet arbeidstid er den totale arbeidstid, som ansatte står til disposisjon til arbeidsgiver, jf. aml. § 10-1 første ledd, medregnet alminnelig arbeidstid, gjennomsnittsberegnet arbeidstid, merarbeid og overtid.

**Hovedregel:** Samlet arbeidstid skal ikke overstige 13 timer i løpet av ett døgn, eller 48 timer i løpet av en uke. Grensen på 48 timer per uke, kan gjennomsnittsberegnes over en periode på åtte uker, likevel slik at den samlede arbeidstid ikke overstiger 69 timer i noen enkelt uke (jf. aml. § 10-6 åttende ledd).

**Utvidet samlet arbeidstid per døgn:** Arbeidsgiver og tillitsvalgte kan inngå skriftlig avtale om unntak fra grensen på maksimalt 13 timer i løpet av ett døgn, men slik at den samlede arbeidstid ikke overstiger 16 timer i løpet av ett døgn.

**Redusert hviletid**: Hvis det inngås avtale om utvidet samlet arbeidstid, kan dette også medføre behov for å avtale redusert hviletid, jf. AML § 10-8. Hovedregelen er at arbeidstaker skal ha minst 11 timer sammenhengende arbeidsfri i løpet av 24 timer, men det kan avtales redusert arbeidsfri periode ned til 8 timer i løpet av 24 timer. Hvis arbeidstaker får færre enn 11 timer hvile mellom to arbeidsperioder, skal de manglende timene kompenseres i neste hvileperiode. Ved 9 timer hvile vil det si at neste hvile skal være 11 + 2 timer.

**Rett til fritak for overtidsarbeid**

Arbeidstaker har rett til å bli fritatt fra å utføre arbeid utover avtalt arbeidstid når vedkommende av helsemessige eller vektige sosiale grunner ber om det. Arbeidsgiver plikter også ellers å frita arbeidstaker som ber om det, når arbeidet uten skade kan utsettes eller utføres av andre, jf. aml. § 10-6 tiende ledd, kfr. aml. § 10-2 første ledd og § 4-1 andre ledd.

**Evaluering:** Før avtaleperiodens utløp, skal bruken av overtid og samlet arbeidstid evalueres av partene.

Dato: ---------------------

--------------------------------------------- ---------------------------------------------------

 Tillitsvalgtes underskrift Arbeidsgivers underskrift

**Avtalens virkning for andre arbeidstakere**

Dersom fagforeningen som signerer representerer et flertall av arbeidstakerne i sin yrkeskategori, kan arbeidsgiver gjøre avtalen gjeldende for alle arbeidstakere i samme yrkeskategori som utfører arbeid innenfor rammen av avtalen, jf. aml. § 10-12 femte ledd. Dette innebærer at avtalen også omfatter uorganiserte og arbeidstakere som er medlemmer av andre fagforeninger.